ธกส.อัดเงินกู้รากหญ้า
ธ.ก.ส.เร่งฉีดสินเชื่อ รากหญ้าอีก 4.8 แสนล้าน พร้อม ขอ ครม.เพิ่มวงเงินกู้ฉุกเฉินคนจนอีก 5,000 ล้าน
3 พ.ย. 2560

ธ.ก.ส.เร่งฉีดสินเชื่อ รากหญ้าอีก 4.8 แสนล้าน พร้อม ขอ ครม.เพิ่มวงเงินกู้ฉุกเฉินคนจนอีก 5,000 ล้านนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ผลการดำเนินงาน 6 เดือนแรกของปีบัญชี 2560 ช่วง 1 เม.ย.-30 ก.ย. 2560 สามารถปล่อยสินเชื่อใหม่เข้าสู่ระบบเศรษฐกิจฐานราก 3.1 แสนล้านบาท ขยายตัวเพิ่มขึ้น 1.78 หมื่นล้านบาท โดยในช่วง 6 เดือนหลังของปีบัญชีคาดว่าจะปล่อยสินเชื่อใหม่ได้อีก 4.8 แสนล้านบาท รวมเป็นสินเชื่อที่คาดว่าปล่อยได้ทั้งปี 7.9 แสนล้านบาท ขยายตัวเพิ่มขึ้น 8.6 หมื่นล้านบาท หรือคิดเป็น 7% ซึ่งเป็นไปตามเป้าหมายที่ตั้งไว้สำหรับสินเชื่อคงเหลือรอบ 6 เดือนแรกอยู่ที่ 1.29 ล้านล้านบาท หรือขยายตัวจากสิ้นปีบัญชี 2559 ที่ 1.40% ทำให้ธนาคารมีสินทรัพย์รวม 1.64 ล้านล้านบาท มียอดเงินฝากรวม 1.38 ล้านล้านบาท ในจำนวนนี้เป็นเงินฝากของเกษตรกร 2.9 แสนล้านบาท เพิ่มขึ้นอย่างต่อเนื่อง เพราะธนาคารส่งเสริมให้เกษตรกรออมเงินระยะยาวไว้ใช้หลังการเกษียณสำหรับหนี้ที่ไม่ก่อให้เกิดรายได้ (เอ็นพีแอล) อยู่ที่ 5.75% ของสินเชื่อรวม เพิ่มขึ้นเล็กน้อยซึ่งเป็นการเพิ่มขึ้นตามฤดูกาลที่เกษตรกรอยู่ระหว่างการเก็บเกี่ยวผลผลิตและจะนำรายได้มาชำระหนี้ ซึ่งจะทำให้เอ็นพีแอลลดลงเหลือ 4% ด้านกองทุนต่อสินทรัพย์เสี่ยงอยู่ที่ระดับ 12.37% ธนาคารมีกำไรจากการดำเนินงานในครึ่งปีแรก 5,800 ล้านบาทนายอภิรมย์ กล่าวว่า ธนาคารได้ขอให้คลังเสนอให้คณะรัฐมนตรี (ครม.) เพิ่มวงเงินปล่อยกู้ฉุกเฉินให้กับผู้มีรายได้น้อย โดยเฉพาะผู้มาลงทะเบียนกับรัฐบาลอีก 5,000 ล้านบาท หลังจากวงเงิน 5,000 ล้านบาทที่ได้รับอนุมัติมาก่อนหน้านี้ ได้ปล่อยกู้ไปแล้ว 4,894 ล้านบาท สามารถปล่อยกู้ให้กับผู้มีรายได้น้อย 1.35 แสนราย โดยเงื่อนไขการปล่อยกู้รายละไม่เกิน 5 หมื่นบาท อัตราดอกเบี้ย 0.85% ต่อเดือนนอกจากนี้ การดำเนินงานตาม นโยบายรัฐบาลโดยการโอนหนี้นอก ระบบ ซึ่งมีการเปิดให้มาลงทะเบียนกับ ธ.ก.ส. มีคนเป็นหนี้นอกระบบรวม 4.5 แสนราย มูลหนี้ 2.7 หมื่นล้านบาท ธนาคารได้เตรียมวงเงินไว้ดำเนินการส่วนนี้ 1 หมื่นล้านบาท คิดดอกเบี้ย 1% ต่อเดือน โดยที่ผ่านมาโอนหนี้เข้ามาในระบบ 4.9 หมื่นราย เป็นจำนวนเงินกู้ 3,900 ล้านบาท